LT Europos Sąjungos oficialusis leidinys C 172/2

Pranešimas

apie antidempingo priemonių, taikytinų amonio nitrato, kurio kilmės šalys yra Rusija ir Ukraina, importui, dalinės tarpinės peržiūros iniciavimą

(2004/C 172/02)

Komisija gavo prašymą pagal Tarybos reglamento (EB) Nr. 384/96 (1) („pagrindinis reglamentas“) 11 straipsnio 3 dalį dėl dalinės tarpinės peržiūros.

1. Prašymas peržiūrėti

Tokį prašymą pateikė Europos trąšų gamintojų asociacija („prašytojas“).

2. Produktas

Nagrinėjamas produktas paprastai klasifikuojamas šiais KN kodais: 3102 30 90 ir 3102 40 90. Tai yra kitas nei vandeninio tirpalo pavidalą turintis amonio nitratas ir amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, ir kurių sudėtyje esančio azoto kiekis didesnis kaip 28 % masės („atitinkamas produktas“), kurių kilmės šalys yra Rusija ir Ukraina. Šie KN kodai nurodomi tik informaciniais tikslais.

3. Esamos priemonės

Šiuo metu galiojančios priemonės yra Tarybos reglamentu (EB) 132/2001 (2) dėl amonio nitrato, kurio kilmės šalis, inter alia, yra Ukraina, importo ir Tarybos reglamentu (EB) Nr. 658/2002 (3) dėl amonio nitrato, kurio kilmės šalis yra Rusija, importo nustatytas galutinis dempingo mokestis.

4. Peržiūrėjimo pagrindas

Prašytojas pateikė informacijos, kad esamos priemonės taikymo nebepakanka žalą sukeliančiam dempingui pašalinti.

Prašytojas teigia, kad rinkoje pasirodė naujos produkto rūšys, kurioms turėtų būti taikomos priemonės, remiantis tuo, kad jos turi tų pačių pagrindinių fizinių ir cheminių savybių, o jų galutinis panaudojimas yra toks pats kai ir produkto, kuriam šios priemonės taikomos. Todėl tiek atitinkamas produktas, tiek naujos produkto rūšys turėtų būti laikomos vienu produktu.

5. Dempingo nustatymo procedūra

Pasikonsultavusi su Patariamuoju komitetu ir nustačiusi, kad yra pakankamai įrodymų, pateisinančių dalinės tarpinės peržiūros iniciavimą, Komisija pradeda peržiūrą pagal pagrindinio reglamento 11 straipsnio 3 dalį, apsiribodama atitinkamo produkto apibrėžimu.

Tyrimo metu bus įvertinta, ar reikia keisti esamos priemonės taikymo sritį.

a) Klausimynai

Siekdama gauti informacijos, kuri, jos nuomone, yra reikalinga tyrimui, Komisija išsiuntinės klausimyno klausimus prašytojui, importuotojams, vartotojams, eksportuojantiems gamintojams Rusijoje ir Ukrainoje, eksportuotojams bei Rusijos ir Ukrainos valdžios institucijoms. Ši informacija ir jos įrodymai privalo pasiekti Komisiją per šio pranešimo 6 pastraipos a punkte nustatytą laiką.

b) Informacijos surinkimas ir išklausymas

Visos suinteresuotos šalys yra raginamos pareikšti savo nuomones, pateikti kitą nei atsakymai į klausimyno klausimus informaciją ir pateikti jos įrodymų. Ši informacija ir jos įrodymai privalo pasiekti Komisiją per šio pranešimo 6 pastraipos a punkte nustatytą laiką.

Be to, Komisija gali išklausyti suinteresuotąsias šalis, jei jos pateikia prašymą, nurodantį, kad yra konkrečių priežasčių, dėl kurių jas reikia išklausyti. Šis prašymas privalo būti pateiktas per šio pranešimo 6 pastraipos b punkte nustatytą laiką.

6. Laiko apribojimai

a) Šalims, kurios apie save praneša, pateikia atsakymus į klausimyno klausymus ir visą kitą informaciją

Visos suinteresuotosios šalys, jei tyrimo metu reikia atsižvelgti į jų atstovus, privalo pranešti apie save Komisijai, pareikšti savo nuomones ir pateikti atsakymus į klausimyno klausimus arba visą kitą informaciją per 40 dienų nuo šio pranešimo paskelbimo Europos Sąjungos oficialiajame leidinyje, nebent nurodyta kitaip. Atkreipiamas dėmesys į tai, kad naudojimasis dauguma pagrindiniame reglamente išdėstytų procedūrinių teisių priklauso nuo to, ar šalis pranešė apie save per minėtą laikotarpį.

b) Išklausymams

Be to, per tą patį 40 dienų laikotarpį visos suinteresuotos šalys gali kreiptis į Komisiją, kad šioji jas išklausytų.

7. Raštu pateikta medžiaga, atsakymai į klausimyno klausimus ir susirašinėjimas

Visa suinteresuotų šalių medžiaga ir prašymai privalo būti pateikiami raštu (ne elektronine forma, nebent prašoma kitaip, ir nurodant suinteresuotosios šalies pavadinimą, adresą, e. pašto adresą, telefono ir fakso, ir (arba) telekso numerius). Visa medžiaga raštu, įskaitant informaciją, kurios prašoma šiame pranešime, atsakymai į klausimyno klausimus ir slaptas suinteresuotų šalių susirašinėjamas ženklinamas „riboto naudojimo“ (4), ir, atsižvelgiant į pagrindinio reglamento 19 straipsnio 2 dalį, kartu pateikiamas neslaptas variantas, kuris ženklinamas „suinteresuotųjų šalių atliekamam tyrimui“.

Komisijos adresas susirašinėjimui:

Europos Komisija Prekybos generalinis direktoratas B direktoratas Biuras: J-79 5/16 B-1049 Briuselis Faks. (32 2) 295 65 05 Teleksas COMEU B 21877

8. Nebendradarbiavimas

Tais atvejais, kai suinteresuotoji šalis atsisako leisti naudotis reikalinga informacija arba jos neteikia per nustatytą laiką, arba akivaizdžiai stabdo tyrimą, preliminarios ar galutinės teigiamos ar neigiamos išvados pagal pagrindinio reglamento 18 straipsnį gali būti daromos remiantis turimais faktais.

Jei nustatoma, kad viena iš suinteresuotųjų šalių pateikė neteisingą arba klaidinančią informaciją, į tą informaciją nekreipiamas dėmesys, o išvados gali būti daromos remiantis turimais faktais. Jei suinteresuotoji šalis nebendradarbiauja arba bendradarbiauja iš dalies, pagal pagrindinio reglamento 18 straipsnį, išvados grindžiamos turimais faktais, o rezultatas gali būti mažiau palankus suinteresuotajai šaliai nei tuo atveju, jei ji būtų bendradarbiavusi.

(1) OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

(2) OL L 23, 2001 1 25, p. 1.

(3) OL L 102, 2002 4 18, p. 1.

(4) Tai reiškia, kad dokumentas yra tik vidiniam naudojimui. Jis apsaugotas pagal Europos Parlamento ir Tarybos reglamento (EB) Nr. 1049/2001 4 straipsnį (OL L 145, 2001 5 31, p. 43). Tai slaptas dokumentas pagal Tarybos reglamento (EB) Nr. 384/96 19 straipsnį (OL L 56, 1996 3 6, p. 1) ir PPO susitarimo dėl 1994 m. GATT (antidempingo susitarimo) VI straipsnio įgyvendinimo 6 straipsnį.